section_heading: Od Marshallova plana do Korejskoga rata (1947. – 1953.)
paragraph_text: SAD je preuzeo vodstvo u stvaranju Zapadne Njemačke iz tri savezničke okupacijske zone 1949. godine. mini|200px|lijevo|Kineski komunistički vođa [[Mao Ce Tung drži govor 1939. tijekom građanskoga rata. ]] Godine 1949. komunisti Mao Ce Tunga porazili su Čang Kaj-šekov Kuomintang koji je imao potporu SAD-a u građanskom ratu. Građanski rat završio je kada su nacionalisti 1949. godine pobjegli na Tajvan, a komunisti su pod vodstvom Mao Ce Tunga proglasili narodnu republiku. Ubrzo nakon toga SSSR je sklopio savez s novonastalom Narodnom Republikom Kinom. Suočena s kineskom revolucijom i krajem američkoga nuklearnog monopola, Trumanova je administracija 1949. započela širenje politike blokiranja.